Blaze7451/Wiki-th-20250601 huggingface dataset:
ไถง สุวรรณทัต

ไถง สุวรรณทัต (20 กุมภาพันธ์ พ.ศ. 2449 - 1 มกราคม พ.ศ. 2535) อดีตนักธุรกิจอสังหาริมทรัพย์และอดีตนักการเมืองชาวไทยที่มีชื่อเสียง อดีตหัวหน้าพรรคราษฎร (พ.ศ. 2517)

**ประวัติ**
ไถง สุวรรณทัต เป็นบุตรชายของมหาอำมาตย์ตรี พระยาสุริยเดชวิเศษฤทธิ ทศทิศวิไชย (จาป สุวรรณทัต) และคุณหญิงแข สุริยเดชวิเศษฤทธิ์ จบการศึกษาจากโรงเรียนอัสสัมชัญบางรัก ไถงเป็นนักธุรกิจผู้บุกเบิกการก่อสร้างหมู่บ้านแบบหมู่บ้านจัดสรรเป็นแห่งแรกในประเทศไทย คือ หมู่บ้านเศรษฐกิจ ที่เขตบางแค ฝั่งธนบุรี ในปัจจุบัน ซึ่งกิจการของหมู่บ้านเศรษฐกิจก็ยังคงดำเนินมาจนถึงทุกวันนี้ นอกจากนี้แล้วยังเป็นผู้บริจาคที่ดินของตนเองเพื่อสร้างเป็น โรงเรียนอัสสัมชัญธนบุรี อีกด้วย 

**งานการเมือง**
ในทางการเมือง ไถง ถือว่าเป็นนักการเมืองยุคบุกเบิกของพรรคประชาธิปัตย์ เป็นหัวหน้าทีมของผู้สมัครสมาชิกสภาผู้แทนราษฎร (ส.ส.) ของพรรคในพื้นที่จังหวัดธนบุรี  ซึ่งไถงถือว่าเป็น ส.ส.ของจังหวัดธนบุรีที่ได้รับเลือกตั้งมากที่สุด คือ 5 สมัย
ไถง ได้รับฉายาว่า "ผู้แทนขาเดียว" หรือ "ไถงขาเดียว" เนื่องจากในการปราศรัยหาเสียงในการเลือกตั้งเมื่อเดือนสิงหาคม พ.ศ. 2489 ที่วงเวียนเล็ก ในวันที่ 4 สิงหาคม ปีเดียวกัน ขณะที่หม่อมราชวงศ์เสนีย์ ปราโมช รองหัวหน้าพรรค กำลังลงจากเวทีปราศรัย ไถงซึ่งกำลังตรวจดูความเรียบร้อยอยู่ข้างรถหาเสียง ซึ่งอยู่ห่างจากเวทีประมาณ 8 เมตร เพียงแต่มีถนนกั้นไว้ ได้ถูกระเบิดขว้างใส่ ทำให้ได้รับบาดเจ็บสาหัส แพทย์ต้องตัดขาข้างขวาตั้งแต่ใต้เข่าลงไปทิ้งเมื่อนำส่งถึงโรงพยาบาล ส่วนคนขับรถถูกสะเก็ดระเบิดเสียชีวิต ขณะที่มือระเบิด ประชาชนที่มาร่วมฟังปราศรัยได้ช่วยกันจับตัวไว้ได้ ชื่อ นายทุเรียน เป็นนักศึกษามหาวิทยาลัยธรรมศาสตร์  ซึ่งเกือบจะถูกรุมประชาทัณฑ์ แต่พระยาศราภัยพิพัฒ ได้ขึ้นเวทีไปห้ามไว้ ต่อมาศาลได้พิพากษาให้จำคุกนายทุเรียนเป็นเวลา 8 ปี
แม้ไถงจะกลายสภาพเป็นบุคคลพิการ แต่ก็ยังไม่ล้มเลิกการเล่นการเมือง ยังคงมุ่งมั่นที่จะทำการเมืองต่อไป จนกระทั่งได้รับเลือกตั้งหลายต่อหลายครั้ง จนได้รับเป็นสมาชิกสภาผู้แทนราษฎรผู้พิการไทยคนแรก
นอกจากนี้แล้ว ยังเป็นหัวหน้าพรรคราษฎร เมื่อปี พ.ศ. 2517 อีกด้วย

**งานภาพยนตร์**
นอกจากแวดวงการเมืองและธุรกิจแล้ว ไถงยังเป็นผู้อำนวยการสร้างและผู้กำกับภาพยนตร์อีกด้วย มีผลงานได้แก่ พระลอ นำแสดงโดย มิตร ชัยบัญชา และเพชรา เชาวราษฎร์ ออกฉายในปี พ.ศ. 2511, เรื่อง เตะฝุ่น นำแสดงโดย สมบัติ เมทะนี และเพชรา เชาวราษฎร์ ออกฉายในปี พ.ศ. 2516  และ อยุธยาที่ข้ารัก นำแสดงโดย กรุง ศรีวิไล และภาวนา ชนะจิต ออกฉายในปี พ.ศ. 2522 เป็นต้น

**เครื่องราชอิสริยาภรณ์**

**อ้างอิง**
หมวดหมู่:สกุลสุวรรณทัต
หมวดหมู่:นักธุรกิจชาวไทย
หมวดหมู่:ผู้กำกับภาพยนตร์ชาวไทย
หมวดหมู่:ผู้อำนวยการสร้างภาพยนตร์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดธนบุรี
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนอัสสัมชัญ
หมวดหมู่:บุคคลในประวัติศาสตร์ไทย พ.ศ. 2475–2516
หมวดหมู่:บุคคลในประวัติศาสตร์ไทย พ.ศ. 2516–2544
หมวดหมู่:บุคคลจากอำเภอเมืองนครราชสีมา
หมวดหมู่:คนพิการชาวไทย
หมวดหมู่:ผู้รอดชีวิตจากการระเบิด
การทำหน้าที่ของไต

Diagram showing a schematic nephron and its blood supply. The basic physiologic mechanisms of handling fluid and electrolytes by the nephron - filtration, secretion, reabsorption, and excretion - are labelled.
ในวักกะวิทยา (วิทยาไต) การทำงานของไตอาจหมายถึงค่าที่ใช้บ่งชี้สภาพของไต หรือหน้าที่โดยปกติของไตก็ได้ อัตราการกรองที่โกลเมอรูลัสคืออัตราการไหลของสารน้ำที่ถูกกรองผ่านไต อัตราการชำระครีเอทินีนคือปริมาตรของพลาสมา (น้ำเลือด) ที่ถูกกรองเอาครีเอทินีนออกไปจนหมด ในหนึ่งหน่วยเวลา มีประโยชน์สามารถใช้ประมาณค่า GFR ได้ เนื่องจากการวัด GFR ที่แท้จริง มีความยุ่งยากมากจนไม่อาจทำได้ในการให้บริการสาธารณสุขปกติ โดยค่า CrCl จะสูงกว่า GFR จริงๆ เนื่องจากร่างกายมีการขับครีเอทินีนผ่านกลไกอื่นที่ไม่ใช่การกรองด้วย ทั้งนี้กลไกนี้ยับยั้งได้ด้วยยา cimetidine 
หมวดหมู่:สรีรวิทยาของไต
ต่อมหมวกไตทำงานไม่เพียงพอ

ต่อมหมวกไตทำงานไม่เพียงพอคือภาวะที่ต่อมหมวกไตส่วนนอกไม่สามารถผลิตฮอร์โมนสเตียรอยด์ โดยเฉพาะคอร์ติซอล ออกมาได้เพียงพอต่อความต้องการของร่างกาย ทั้งนี้อาจนับรวมถึงการที่ต่อมหมวกไตส่วนในไม่สามารถผลิตฮอร์โมนอัลโดสเตอโรน (มิเนอราโลคอร์ติคอยด์) ออกมาได้เพียงพอด้วย ซึ่งอัลโดสเตอโรนมีหน้าที่ควบคุมปริมาณเกลือแร่โซเดียม โพแทสเซียม และสารน้ำ ในร่างกาย อาการอยากกินเกลือหรืออาหารรสเค็มเนื่องจากเสียโซเดียมไปกับปัสสาวะ เป็นอาการที่พบได้บ่อยอย่างหนึ่ง
ภาวะต่อมหมวกไตทำงานไม่เพียงพออาจมีสาเหตุจากโรคได้หลายโรค เช่น โรคแอ็ดดิสัน และภาวะต่อมหมวกไตเจริญมากเกินแต่กำเนิด หากไม่ได้รับการรักษาผู้ป่วยอาจมีอาการปวดท้องรุนแรง อาเจียน กล้ามเนื้ออ่อนแรงมาก อ่อนเพลีย ซึมเศร้า ความดันเลือดต่ำ น้ำหนักลด ไตวาย พฤติกรรมเปลี่ยนแปลง และอาจช็อกได้ โดยมักเรียกว่าภาวะวิกฤติต่อมหมวกไต (adrenal crisis) ซึ่งมักเกิดเมื่อร่างกายของผู้ป่วยต่อมหมวกไตทำงานไม่เพียงพอต้องเจอกับภาวะเครียด เช่น บาดเจ็บ รับการผ่าตัด ติดเชื้อรุนแรง ซึ่งอาจทำให้เสียชีวิตได้อย่างรวดเร็ว
นอกจากสาเหตุข้างต้นแล้วภาวะนี้ยังอาจเกิดจากการที่ไฮโปทาลามัสหรือต่อมพิทูอิทารีไม่สามารถสร้างฮอร์โมนที่ควบคุมการทำงานของต่อมหมวกไตได้เพียงพอ ภาวะนี้เรียกว่าต่อมหมวกไตทำงานไม่เพียงพอแบบทุติยภูมิ (secondary adrenal insufficiency) ซึ่งอาจเกิดการที่ต่อมพิทูอิทารีสร้าง ACTH ได้ไม่เพียงพอ หรือไฮโปทาลามัสสร้าง CRH ได้ไม่เพียงพอ

**อ้างอิง**
หมวดหมู่:โรคของต่อมหมวกไต
แดวู เลแมนส์

แดวู เลแมนส์ (Daewoo Lemans) เป็นรถยนต์นั่งขนาดเล็กมาก (Subcompact Car) ผลิตโดย แดวู โดยใช้แพลตฟอร์มของรถร่วมกับ โอเปิล คาเด็ท เริ่มผลิตในปี พ.ศ. 2529 และเลิกผลิตในปี พ.ศ. 2540 โดยมีแดวู ลาโนสมาทดแทน มีวิวัฒนาการตามช่วงเวลาได้ 2 Generation (รุ่น) โดยในแต่ละรุ่นจะมีชื่อหลักๆ ในการทำตลาดในเกาหลีแตกต่างกัน รวมถึงชื่อที่ใช้ในตลาดโลกด้วย เช่น Lemans,Fantasy,Cielo,Nexia,Racer เป็นต้น และในรุ่นแรกได้มีการส่งออกไปในยื่ห้ออื่นๆด้วย เช่น พอนทิแอค,เชฟโรเลต ด้วย

**รุ่นที่ 1 (พ.ศ. 2529-2537)**
แดวู เลแมนส์ รุ่นที่ 1
แดวู เลแมนส์ รุ่นที่ 1 เริ่มผลิตเมื่อปี พ.ศ. 2529 มีชื่อในการทำตลาดในเกาหลีใต้ว่า แดวู เลแมนส์ (Daewoo Lemans) ใช้แพลตฟอร์มของรถร่วมกับ โอเปิล คาเด็ท โดยในช่วงแรก มีเฉพาะตัวถังซีดาน 4 ประตูและแฮทช์แบค 3 ประตู แต่ในภายหลัง ได้เพิ่มตัวถังแฮทช์แบค 5 ประตู โดยเพิ่มชื่อ Penta5 ตามหลังคำว่า Lemans ด้วย และรุ่นแฮทช์แบค 3 ประตูถูกเรียกว่า Racer มีเครื่องยนต์ให้เลือก 3 ขนาดคือ 1.5 ,1.6 และ 2.0 ลิตร ระบบเกียร์เป็นเกียร์ธรรมดา 4 และ 5 สปีด และเกียร์อัตโนมัติ 3 สปีด ทำตลาดมาเรื่อยๆ จนถึงปี พ.ศ. 2537
ในประเทศไทย แดวู เลแมนส์ ถูกนำเข้ามาขายโดย บริษัท มอเตอร์แอนด์ลีเซ้ง (ประเทศไทย) จำกัด มีชื่อในการทำตลาดว่า แดวู เรเซอร์ และ บริษัท ไทยแดวูมอเตอร์เซลส์ จำกัด เมื่อปี พ.ศ. 2537 มีชื่อในการทำตลาดว่า แดวู แฟนตาซี ขายในระยะสั้นๆ ก่อนจะนำ แดวู เซียโล ซึ่งก็คือรุ่นต่อไปเข้ามาขายนั่นเอง

**รุ่นที่ 2 (พ.ศ. 2537-2540)**
แดวู เลแมนส์ รุ่นที่ 2
แดวู เลแมนส์ รุ่นที่ 2 เริ่มผลิตเมื่อปี พ.ศ. 2537 ใช้แพลตฟอร์มของรถร่วมกับ โอเปิล คาเด็ท มีชื่อในการทำตลาดว่า แดวู เซียโล มีฐานการประกอบที่ประเทศเกาหลีใต้ ,อียิปต์ ,อุซเบกิสถาน ,โรมาเนีย ,โปแลนด์ ,เวียดนามและอิหร่าน ซึ่งรุ่นนี้ มีเครื่องยนต์แบบเดียวคือ 1.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 3 และ 4 สปีด ทำตลาดมาเรื่อยๆ ก่อนยุติการผลิตในปี พ.ศ. 2540
ในประเทศไทย แดวู เซียโล ถูกนำเข้ามาขายโดยบริษัท ไทยแดวูมอเตอร์เซลส์ จำกัด เมื่อปี พ.ศ. 2537 ทั้งตัวถังซีดานและแฮทช์แบค มี 2 ชื่อในการทำตลาด คือ แดวู เซียโล (Daewoo Cielo) และ แดวู เน็กเซีย (Daewoo Nexia) และทำยอดขายได้เรื่อยๆ แต่ไม่หวือหวานัก เนื่องจากในสมัยนั้น รถเกาหลีใต้ที่เข้ามาขายในไทย ถึงแม้บางรุ่นจะขายดี แต่ในสมัยนั้น คนไทยยังมองรถเกาหลีเมื่อ 20 ปีก่อน แบบเดียวกับที่มองรถมาเลเซียและจีนในปัจจุบันนั่นเอง ปัจจุบัน เซียโลยังสามารถพบเห็นได้เรื่อยๆ แม้ไม่มากนัก แต่ก็ไม่ถึงกับหายากนัก
ลเลแมนส์
เน็กซัส 10

เน็กซัส 10 (Nexus 10; s sus) เป็นแท็บเล็ตคอมพิวเตอร์ ถูกออกแบบและวางขายโดยกูเกิล ร่วมกับ ซัมซุง ในตระกูล กูเกิล เน็กซัส ซึ่งเป็นตระกูลของรุ่นที่ใช้ระบบปฏิบัติการแอนดรอยด์ 4.1 ที่มีชื่อว่า "เจลลีบีน" เน็กซัส 10 มีจอกว้าง 10.055 นิ้ว เมื่อวัดตามแนวทแยง ซึ่งถือว่าเป็นหน้าจอที่กว้างที่สุดในตระกูล, ใช้ชิพประมวลผล Samsung Exynos 5250, หน่วยความจำแฟลช 16 หรือ 32 จิกะไบต์ โดยมีแหล่งรวบรวมความบันเทิงและโปรแกรมบน กูเกิล เพลย์ ซึ่งมีทั้งโปรแกรมประยุกต์, หนังสืออิเล็กทรอนิกส์, รายการโทรทัศน์, ภาพยนตร์, เกม และ เพลงมากมาย

**อ้างอิง**
หมวดหมู่:แท็บเล็ต
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่เปิดตัวในปี พ.ศ. 2555
หมวดหมู่:กูเกิลเน็กซัส
รัฐชัรญะฮ์

ชัรญะฮ์ (Sharjah) หรือ อัชชาริเกาะฮ์ (الشارقة, Aš Šāriqah) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ ครอบคลุมพื้นที่ 2,600 ตารางกิโลเมตร มีประชากรประมาณ 800,000 คน มีเมืองหลวงอยู่ที่เมืองชัรญะฮ์
รัฐชัรญะฮ์ปกครองด้วยระบอบราชาธิปไตย ประมุของค์ปัจจุบันคือ เชคซุลฏอน บิน มุฮัมมัด อัลกอซิมี
ชัรญะฮ์
ความขัดแย้งในสาธารณรัฐแอฟริกากลาง (พ.ศ. 2555–ปัจจุบัน)

ความขัดแย้งในสาธารณรัฐแอฟริกากลาง เริ่มขึ้นเมื่อเดือนธันวาคม พ.ศ. 2555 ระหว่างรัฐบาลสาธารณรัฐแอฟริกากลางกับกบฏซึ่งหลายคนเคยมีส่วนเกี่ยวข้องในสงครามกลางเมืองสาธารณรัฐแอฟริกากลาง กลุ่มกบฏกล่าวหารัฐบาลประธานาธิบดีฟร็องซัว บอซีเซว่าไม่สามารถปฏิบัติตามความตกลงสันติภาพที่ลงนามตั้งแต่ปี พ.ศ. 2550
กองกำลังกบฏซึ่งมีชื่อว่า "เซเลกา" (Séléka CPSK-CPJP-UFDR) ยึดเมืองหลักหลายเมืองในภาคกลางและภาคตะวันออกของประเทศ พันธมิตรดังกล่าวประกอบด้วยสองกลุ่มหลัก คือ UFDR และ CPJP ในภาคตะวันออกเฉียงเหนือ เช่นเดียวกับ CPSK ซึ่งรู้จักกันน้อยกว่า อีกสองกลุ่มประกาศการสนับสนุนแนวร่วมนี้เช่นเดียวกัน ได้แก่ FDPC และ FPR (ในประเทศชาด) ทั้งสองตั้งอยู่ในภาคเหนือของประเทศ ทุกกลุ่มแยกยกเว้น FPR และ CPSK เป็นฝ่ายในสัญญาความตกลงสันติภาพและกระบวนการปลดอาวุธ
ประเทศชาด กาบอง แคเมอรูน แองโกลา แอฟริกาใต้ และสาธารณรัฐคองโก ส่งทหารช่วยเหลือรัฐบาลบอซีเซยับยั้งการรุกคืบของฝ่ายกบฏสู่กรุงบังกี เมืองหลวงของประเทศ
วันที่ 11 มกราคม พ.ศ. 2556 มีการลงนามความตกลงหยุดยิงในกรุงลีเบรอวีล ประเทศกาบอง ฝ่ายกบฏสละข้อเรียกร้องของพวกตนที่จะให้ประธานาธิบดีฟร็องซัว บอซีเซลาออก แต่เขาต้องแต่งตั้งนายกรัฐมนตรีคนใหม่จากพรรคฝ่ายค้านภายในวันที่ 18 มกราคม พ.ศ. 2556 วันที่ 13 มกราคม บอซีเซลงนามกฤษฎีกาซึ่งถอดถอนนายกรัฐมนตรีโฟสแต็ง-อาร์ช็องฌ์ ตัวเดราจากตำแหน่ง ซึ่งเป็นส่วนหนึ่งของความตกลงกับแนวร่วมกบฏ วันที่ 17 มกราคม นีกอลา ตีย็องกาย (Nicolas Tiangaye) ได้รับแต่งตั้งเป็นนายกรัฐมนตรี
วันที่ 23 มกราคม พ.ศ. 2556 การหยุดยิงถูกละเมิด โดยรัฐบาลประณามเซเลกาว่าละเมิดการหยุดยิง และเซเลกาประณามรัฐบาลโดยกล่าวหาว่ารัฐบาลไม่สามารถปฏิบัติตามเงื่อนไขของความตกลงแบ่งสรรอำนาจ จนถึงวันที่ 21 มีนาคม กบฏรุกคืบถึงเมืองบูกาซึ่งอยู่ห่างจากเมืองหลวง 300 กิโลเมตร วันที่ 22 มีนาคม การสู้รบมาถึงเมืองดามารา ซึ่งอยู่ห่างจากเมืองหลวง 75 กิโลเมตร กบฏยึดด่านตรวจที่ดามาราและรุกคืบสู่กรุงบังกี แต่ถูกหยุดด้วยการโจมตีทางอากาศจากเฮลิคอปเตอร์จู่โจม อย่างไรก็ดี วันรุ่งขึ้น ฝ่ายกบฏเข้าสู่กรุงบังกี มุ่งหน้าสู่ทำเนียบประธานาธิบดี วันที่ 24 มีนาคม ฟร็องซัว บอซีเซหลบหนีออกนอกประเทศหลังกบฏยึดทำเนียบได้ ผู้นำกบฏ มีแชล จอตอดียา ประกาศตนเป็นประธานาธิบดีในวันเดียวกัน

**อ้างอิง**
หมวดหมู่:สงครามกลางเมือง
หมวดหมู่:สงครามศาสนา
หมวดหมู่:สงครามเกี่ยวข้องกับทวีปแอฟริกา
หมวดหมู่:สงครามในคริสต์ศตวรรษที่ 21
หมวดหมู่:พ.ศ. 2555
หมวดหมู่:พ.ศ. 2556
หมวดหมู่:ประวัติศาสตร์สาธารณรัฐแอฟริกากลาง
เนบิวลานาฬิกาทราย

เนบิวลานาฬิกาทราย (Hourglass Nebula) หรือรู้จักกันดีในชื่อ MyCn 18 เป็นเนบิวลาดาวเคราะห์อ่อน ตั้งอยู่ในทิศทางใต้ของกลุ่มดาวแมลงวัน ซึ่งอยู่ห่างจากโลกประมาณ 8,000 ปีแสง ค้นพบโดยแอนนี จัมป์ แคนนอน และมาร์กาเร็ท ดับเบิลยู. มาเยลล์ ในระหว่างการทำงานนานของพวกเขาในHenry Draper Catalogue (ถูกสร้างขึ้นระหว่างปี 1918 และ 1924) ในเวลานั้นมันถูกกำหนดให้เป็นเพียงเนบิวลาดาวเคราะห์ขนาดเล็กจาง กล้องโทรทรรศน์ที่ปรับปรุงมากและเทคนิคการถ่ายภาพให้รูปร่างเนบิวลานาฬิกาทรายที่ค้นพบโดย แรชเวนดรา ซาเฮย์ และจอห์น เทราเกอร์ จากJet Propulsion Laboratory ในวันที่ 18 มกราคม ค.ศ. 1996 มันเป็นเรื่องที่คาดคะเนได้ว่ารูปร่างเนบิวลานาฬิกาทราย ลมดาวฤกษ์ที่สร้างโดยการขยายตัวอย่างรวดเร็ว

**อ้างอิง**
หมวดหมู่:เนบิวลาดาวเคราะห์
หมวดหมู่:กลุ่มดาวแมลงวัน
จักรพรรดินีเก็มเม

จักรพรรดินีเก็มเม (Genmei-tennō; 20 เมษายน ค.ศ. 660 – 29 ธันวาคม ค.ศ. 721) มีอีกพระนามว่า จักรพรรดินีเก็มเมียว เป็นพระมหากษัตริย์ญี่ปุ่นองค์ที่ 43 ตามลำดับการสืบราชบัลลังก์แบบดั้งเดิม รัชสมัยของเก็มเมอยู่ในช่วง ค.ศ. 707 ถึง 715 พระนางสถาปนาเมืองหลวงที่เฮโจเกียวใน ค.ศ. 710 ถือเป็นจุดเริ่มต้นยุคนาระ
ในประวัติศาสตร์ญี่ปุ่น เก็มเมเป็นสตรีคนที่ 4 จาก 8 พระองค์ที่ขึ้นปกครองเป็นสมเด็จพระจักรพรรดินีนาถ สตรี 3 พระองค์ก่อนหน้าพระนางคือซูอิโกะ, โคเงียวกุ/ไซเม และจิโต ส่วนอีก 4 พระองค์หลังจากพระนางคือเก็นโช, โคเก็ง/โชโตกุ, เมโช และโกะ-ซากูรามาจิ

**เรื่องเล่าแบบดั้งเดิม**
ก่อนขึ้นครองราชบัลลังก์ดอกเบญจมาศ เก็มเมมีพระนามส่วนพระองค์ (อิมินะ) ว่า อาเบะ-ฮิเมะ
จักรพรรดินีเก็มเมเป็นพระราชธิดาองค์ที่ 4 ในจักรพรรดิเท็นจิ และเป็นพระกนิษฐาในจักรพรรดิจิโตผ่านพระราชมารดาคนละพระองค์ เม-โนะ-อิรัตสึเมะ (รู้จักในพระนามว่า โซงะ-ฮิเมะ) พระราชมารดาของเก็มเม เป็นพระธิดาใน อูไดจิงโซงะ-โนะ-คูระ-โนะ-ยามาดะ-โนะ-อิชิกาวะ-โนะ-มาโระ (รู้จักกันในชื่อ โซงะ ยามาดะ-โนะ โอ-โอมิ)

**เหตุการณ์ในพระชนม์ชีพของเก็มเม**

**พระมเหสีและพระราชโอรสธิดา**
จักรพรรดินีเก็มเมเสด็จพระราชสมภพจากจักรพรรดิเท็นจิกับพระสนม โซงะ โนะ เม-โนะ-อิรัตสึเมะ ผู้มีบรรดาศักดิ์ฮิง (โฉมงาม) ในตอนแรกพระนางมีพระนามว่า เจ้าหญิงอาเบะ (阿閇皇女) พระนางมีพระเชษฐภคินีร่วมพระราชมารดานามว่า เจ้าหญิงมินาเบะ
เจ้าหญิงอาเบะทรงสมรสกับเจ้าชายคูซากาเบะและให้กำเนิดพระราชโอรสธิดา ในจำนวนนี้มีพระราชธิดาองค์หนึ่งจากสองพระองค์จะขึ้นเป็นจักรพรรดินีเก็นโช และพระราชโอรสองค์หนึ่งจะขึ้นเป็นจักรพรรดิมมมุ- พระราชสวามี: เจ้าหญิงคูซากาเบะ (草壁皇子, สวรรคต 10 พฤษภาคม ค.ศ. 689) พระราชโอรสในจักรพรรดิเท็มมุกับจักรพรรดินีจิโต
** พระราชธิดาองค์แรก: เจ้าหญิงฮิดากะ (氷高皇女) ภายหลังเป็นจักรพรรดินีเก็นโช
** พระราชโอรสองค์แรก: เจ้าชายคารุ (珂瑠/軽) ภายหลังเป็นจักรพรรดิมมมุ
** พระราชธิดาองค์ที่ 2: เจ้าหญิงคิบิ (吉備内親王, 686–729) สมรสกับเจ้าชายนางายะ

**รัชสมัย**
ปีในรัชสมัยของเก็มเมมีมากกว่าหนึ่งชื่อศักราชหรือ เน็งโง- เคอุง              (704–708)- วาโด    (708–715)- เรกิ  (715–717)

**พระราชพงศาวลี**

**อ้างอิง**

**ข้อมูล**
 Brown, Delmer M. and Ichirō Ishida, eds. (1979).   Gukanshō: The Future and the Past. Berkeley: University of California Press. 978-0-520-03460-0;   OCLC 251325323- Ponsonby-Fane, Richard Arthur Brabazon. (1959).   The Imperial House of Japan. Kyoto: Ponsonby Memorial Society.  OCLC 194887- Titsingh, Isaac. (1834). Nihon Ōdai Ichiran; ou,   Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.   OCLC 5850691- Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. 978-0-231-04940-5;   OCLC 59145842
เก็มเม
เก็มเม
หมวดหมู่:สมเด็จพระจักรพรรดินีนาถ
หมวดหมู่:ราชวงศ์ญี่ปุ่น
เก็มเม
เนบิวลาดาวเสาร์

เนบิวลาดาวเสาร์ (Saturn Nebula) หรือรู้จักกันดีในชื่อ NGC 7009 หรือ เคาด์เวลล์ 55 เป็นเนบิวลาดาวเคราะห์ ตั้งอยู่ในกลุ่มดาวคนแบกหม้อน้ำมันปรากฏเป็นสีเขียวเหลืองในกล้องโทรทรรศน์มือสมัครเล่นเล็ก ต้นพบโดย วิลเลียม เฮอร์เชล ในวันที่ 7 กันยายน ค.ศ. 1782 โดยใช้กล้องโทรทรรศน์ที่ออกแบบด้วยเขาเองในสวนในบ้านเขาที่เมืองแดทเคท ,ประเทศอังกฤษ และเป็นหนึ่งในการค้นพบเร็วของเขาในการสำรวจท้องฟ้าของเขาคือ เนบิวลาแต่เดิมเป็นดาวฤกษ์มวลต่ำ ซึ่งออกมาเป็นชั้นในพื้นที่ก่อตัวเนบิวลา ดาวส่วนกลางขณะนี้คือดาวแคระขาวสว่างจากโชติมาตรปรากฏ 11.5

**อ้างอิง**

**แหล่งข้อมูลอื่น**
  NASA APOD (1997-12-30) – NGC 7009: The Saturn Nebula- name=The Saturn Nebula
หมวดหมู่:เนบิวลาดาวเคราะห์
หมวดหมู่:กลุ่มดาวคนแบกหม้อน้ำ
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของคอลด์เวลล์
จักรพรรดินีเก็นโช

จักรพรรดินีเก็นโช (nihongo|元正天皇|Genshō-tennō; ค.ศ. 680 – 22 พฤษภาคม ค.ศ. 748) เป็นพระมหากษัตริย์ญี่ปุ่นองค์ที่ 44 ตามลำดับการสืบราชบัลลังก์แบบดั้งเดิม รัชสมัยของพระนางอยู่ในช่วง ค.ศ. 715 ถึง 724
เก็นโชเป็นสตรีองค์ที่ 5 จาก 8 พระองค์ที่ขึ้นปกครองเป็นจักรพรรดินีนาถ และเป็นบุคคลเดียวในประวัติศาสตร์ญี่ปุ่นที่ได้รับตำแหน่งจากจักรพรรดินีนาถอีกพระนางแทนที่จะมาจากฝ่ายชาย พระมหากษัตรี 4 พระองค์ก่อนหน้าได้แก่ซูอิโกะ, โคเงียวกุ, จิโต และเก็มเม; ส่วนอีก 3 พระองค์หลังจากพระนางได้แก่ โคเก็ง, เมโช และโกะ-ซากูรามาจิ

**เรื่องเล่าแบบดั้งเดิม**
ก่อนขึ้นครองราชบัลลังก์ดอกเบญจมาศ เก็นโชมีพระนามส่วนพระองค์ (อิมินะ) ว่า ฮิดากะ-ฮิเมะ
เก็นโชเป็นพระเชษฐภคินีในจักรพรรดิมมมุและพระราชธิดาในเจ้าชายคูซากาเบะกับพระมเหสีที่ภายหลังกลายเป็นจักรพรรดินีเก็มเม ดังนั้น พระนางจึงเป็นพระราชนัดดาในจักรพรรดิเท็มมุกับจักรพรรดินีจิโตผ่านพระราชบิดา และพระราชนัดดาในจักรพรรดิเท็งจิผ่านพระราชมารดา

**เหตุการณ์ในพระชนมชีพเก็นโช**
การสืบราชบัลลังก์ของจักรพรรดินีเก็นโชตั้งใจเป็นช่วงสำเร็จราชการแทนพระองค์ จนกระทั่งเจ้าชายโอบิโตะ พระราชโอรสในจักรพรรดิมมมุ ผู้มีศักดิ์เป็นพระอนุชาผู้ล่วงลับ มีวุฒิภาวะเพียงพอที่จะขึ้นครองบัลลังก์ได้ ภายหลังโอบิโตขึ้นครองราชย์เป็นจักรพรรดิโชมุ
จักรพรรดินีเก็มเมทรงแต่งตั้งโอบิโตะเป็นมกุฎราชกุมารใน ค.ศ. 714 ปีถัดมาจักรพรรดินีเก็มเมในช่วงพระชนมพรรษา 50 พรรษา สละราชสมบัติให้แก่เก็นโช ตอนนั้นโอบิโตะมีพระชนมพรรษาเพียง 14 พรรษา
ใน ค.ศ. 724 เก็นโชสละราชสมบัติให้แก่พระราชนัดดาที่ภายหลังรู้จักกันในนามจักรพรรดิโชมุ เก็นโชยังคงมีพระชนมชีพหลังสละราชบัลลังก์อีก 25 ปี พระนางไม่เคยอภิเษกสมรสและไม่มีพระราชโอรสธิดา พระนางสวรรคตตอนพระชนมพรรษา 65 พรรษา

**รัชสมัยของเก็นโช**
ปีในรัชสมัยเก็นโชมีมากกว่าหนึ่งชื่อศักราชหรือเน็งโง- เรกิ (715–717)- โยโร (717–724)- จินกิ (724–729)

**พระราชพงศาวลี**

**อ้างอิง**

**ข้อมูล**
 Brown, Delmer M. and Ichirō Ishida, eds. (1979).   Gukanshō: The Future and the Past. Berkeley: University of California Press. 978-0-520-03460-0; 251325323- Ponsonby-Fane, Richard Arthur Brabazon. (1959).   The Imperial House of Japan. Kyoto: Ponsonby Memorial Society. 194887- Titsingh, Isaac. (1834). Nihon Ōdai Ichiran; ou,   Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. 5850691- Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. 978-0-231-04940-5; 59145842
เก็นโช
เก็นโช
หมวดหมู่:สมเด็จพระจักรพรรดินีนาถ
หมวดหมู่:ราชวงศ์ญี่ปุ่น
เก็นโช
จักรพรรดินีโคเก็ง

จักรพรรดินีโคเก็ง (Kōken-tennō; ประมาณ ค.ศ. 718 – 28 ธันวาคม ค.ศ. 770) หรือ จักรพรรดินีโชโตกุ (Shōtoku-tennō) เป็นสมเด็จพระจักรพรรดินีแห่งญี่ปุ่น พระองค์เป็นพระมหากษัตริย์องค์ที่ 46 (ในพระนาม โคเก็ง) และ 48 (ในพระนาม โชโตกุ) ของประเทศญี่ปุ่น ตามลำดับการสืบทอด
พระนางเป็นพระราชธิดาในจักรพรรดิโชมุกับจักรพรรดินีโคเมียว พระนางเป็นหนึ่งในสองสมเด็จพระจักรพรรดินีที่ครองราชย์สองครั้ง อีกพระองค์หนึ่งคือจักรพรรดินีโคเงียวกุ พระนางครองราชย์ครั้งแรกเมื่อ ค.ศ. 749 ต่อจากจักรพรรดิโชมุ พระราชบิดา และผู้ที่มาครองราชย์ต่อจากพระนางคือสมเด็จพระจักรพรรดิจุนนิง ครองราชย์ครั้งที่สองเมื่อ ค.ศ. 764 ต่อจากสมเด็จพระจักรพรรดิจุนนิง และผู้ที่มาครองราชย์ต่อจากพระนางคือสมเด็จพระจักรพรรดิโคนิง ในการครองราชย์ครั้งที่สองนี้พระนางครองราชย์จนเสด็จสวรรคต ตลอดพระชนมชีพพระนางไม่เคยอภิเษกสมรส

**เรื่องเล่าแบบดั้งเดิม**
พระนามส่วนพระองค์ของจักรพรรดินีโคเก็งคือ อาเบะ (阿倍) โดยมีพระราชบิดาคือจักรพรรดิโชมุ กับพระราชมารดาคือจักรพรรดินีโคเมียว

**รัชสมัย**
ปีในรัชสมัยโคเก็งมีมากกว่าหนึ่งชื่อ- เท็มเปียว-คัมโป  (749)- เท็มเปียว-โชโฮ (749–757)- เท็มเปียว-โฮจิ  (757–765)
ปีในรัชสมัยโชโตกุมีมากกว่าหนึ่งชื่อ- เท็มเปียว-โฮจิ  (757–765)- เท็มเปียว-จิงโงะ (765–767)- จิงโงะ-เคอุง  (767–770)

**พระราชพงศาวลี**

**อ้างอิง**

**ข้อมูล**
 cite book|author=Brown, Delmer M.|author2=Ishida, Ichirō|year=1979|url=https://books.google.com/books?id=w4f5FrmIJKIC&q=Gukansho|title=The Future and the Past|publisher=Berkeley: University of California Press.|format=a translation and study of the Gukanshō, an interpretive history of Japan written in 1219|isbn=978-0-520-03460-0|oclc=251325323|ref=Brown-Ishida-  ref=Kunaichō- Ponsonby-Fane, Richard Arthur Brabazon. (1959).   The Imperial House of Japan. Kyoto: Ponsonby Memorial Society. 194887- Titsingh, Isaac. (1834). Nihon Ōdai Ichiran; ou,   Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. 5850691- Varley, H. Paul. (1980).   Jinnō Shōtōki: A Chronicle of Gods and Sovereigns. New York: Columbia University Press. 978-0-231-04940-5; 59145842
โคเก็ง
โคเก็ง
หมวดหมู่:สมเด็จพระจักรพรรดินีนาถ
หมวดหมู่:ราชวงศ์ญี่ปุ่น
หมวดหมู่:โคไตชิ
หมวดหมู่:โคไตชิฮิ
โคเก็ง
เนบิวลากระดูกงูเรือ

เนบิวลากระดูกงูเรือ (Carina Nebula) หรือรู้จักกันดีในชื่อ เนบิวลใหญ่ในกระดูกงูเรือ, เนบิวลากระดูกงูเรืออีต้า หรือNGC 3372 เป็นเนบิวลาสว่างขนาดใหญ่ที่อยู่รอบ ๆ กระจุกดาวเปิด Eta Carinae และHD 93129A สองดาวส่วนใหญ่และสว่างในทางช้างเผือกของเราอยู่ในหมู่พวกเขา เนบิวลานี้อยู่ห่างระหว่างประมาณ 6,500 กับ 10,000 ปีแสงจากโลก ปรากฏอยู่ในกลุ่มดาวกระดูกงูเรือ และตั้งอยู่ในแขนกระดูกงูเรือ-คนยิงธนู เนบิวลานี้เป็นเนบิวลาประเภทดาวฤกษ์ O
เนบิวลานี้เป็นเนบิวลาเป็นหนึ่งในเนบิวล่ากระจายแสงที่ใหญ่ที่สุดในท้องฟ้าของเรา แม้ว่ามันจะเป็นบางส่วนสี่เท่าที่มีขนาดใหญ่และแม้กระทั่งสว่างกว่าเนบิวลาที่โด่งดัง คือ เนบิวลานายพราน เนบิวลากระดูกงูเรือ เป็นที่รู้จักกันมากน้อย เนื่องจากตำแหน่งห่างไกลในซีกใต้ ค้นพบโดยนีกอลา หลุยส์ เดอ ลากาย ในปี 1751–52 จากที่แหลมกู๊ดโฮป

**อ้างอิง**

**แหล่งข้อมูลอื่น**
 European Southern Observatory: Carina Nebula shown in colourful detail - February 12, 2009 date=2009-08-03 - NASA Astronomy Picture of the Day: Open star cluster Trumpler 16 - December 1, 2008- NASA Astronomy Picture of the Day: Eta Carinae and the Homunculus Nebula - June 17, 2008- NASA Astronomy Picture of the Day: The Great Nebula in Carina - July 19, 1999- SEDS: The Eta Carinae Nebula- The ESA Hubble Space Telescope site: Results for the Carina Nebula date=2009-05-02 - Interactive: The Carina Nebula in all its Glory...
หมวดหมู่:กลุ่มดาวกระดูกงูเรือ
หมวดหมู่:บริเวณเอช 2
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของคอลด์เวลล์
จักรพรรดินีเมโช

โอกิโกะ (Okiko) ได้รับเกียรติหลังสวรรคตเป็น จักรพรรดินีนาถเมโช (nihongo|明正天皇|Meishō-tennō; 9 มกราคม ค.ศ. 1624 – 4 ธันวาคม ค.ศ. 1696) เป็นกษัตริย์ญี่ปุ่นองค์ที่ 109 ตามลำดับการสืบราชบัลลังก์แบบดั้งเดิม รัชสมัยของพระนางอยู่ในช่วง ค.ศ. 1629 ถึง 1643
ในประวัติศาสตร์ญี่ปุ่น เมโชเป็นสตรีคนที่ 7 จาก 8 คนที่กลายเป็นสมเด็จพระจักรพรรดินีนาถ โดย 6 พระองค์ก่อนหน้าได้แก่ ซูอิโกะ, โคเงียวกุ/ไซเม, จิโต, เก็มเม, เก็นโช และโคเก็ง/โชโตกุ ส่วนคนหลังพระนางคือโกะ-ซากูรามาจิ

**ลำดับวงศ์ตระกูล**
ก่อนที่เมโชขึ้นครองราชบัลลังก์ดอกเบญจมาศ พระนางมีพระนามส่วนพระองค์ (อิมินะ) ว่า โอกิโกะ (Okiko) และมีตำแหน่งก่อนขึ้นครองราชย์คือ อนนะ-อิจิ-โนะ-มิยะ (Onna-Ichi-no-miya) พระนางเป็นพระราชธิดาองค์ที่ 2 ในจักรพรรดิโกะ-มิซูโน พระราชมารดามีพระนามว่าโทกูงาวะ มาซาโกะ ธิดาในโชกุน โทกูงาวะ ฮิเดตาดะกับภรรยานามโอเอโยะ ฮิเดตาดะเป็นบุตรของโทกูงาวะ อิเอยาซุกับโออาอิ

**เหตุการณ์ในพระชนม์ชีพของเมโช**

**รัชสมัย**
ปีในรัชสมัยของพระนางมีเพียงชื่อศักราชเดียว- คันเอ (1624–1644)

**พระราชพงศาวลี**

**อ้างอิง**

**ข้อมูล**
 place=Tokyo, Japan- Meyer, Eva-Maria (1999).   Japans Kaiserhof in der Edo-Zeit: unter besonderer Berücksichtigung der Jahre 1846 bis 1867, Münster: LIT Verlag; 3-8258-3939-7/978-3-8258-3939-0 Japans Kaiserhof in der Edo-Zeit: unter besonderer Berücksichtigung der Jahre 1846 bis 1867; OCLC 42041594- Ponsonby-Fane, Richard (1959).  The Imperial House of Japan, Kyoto: Ponsonby Memorial Society; OCLC 194887 The Imperial House of Japan; OCLC 194887- Titsingh, Isaac (1834). Nihon Ōdai Ichiran   Annales des empereurs du Japon pp. 411–412, Paris: Royal Asiatic Society, Oriental Translation Fund of Great Britain and Ireland.- Varley, H. Paul (1980).  Jinnō Shōtōki: A Chronicle of Gods and Sovereigns, New York: Columbia University Press. 0-231-04940-4/978-0-231-04940-5
เมโช
เมโช
หมวดหมู่:สมเด็จพระจักรพรรดินีนาถ
หมวดหมู่:ราชวงศ์ญี่ปุ่น
เมโช
รัฐฟุญัยเราะฮ์

ฟุญัยเราะฮ์ (Fujairah) หรือ อัลฟุญัยเราะฮ์ (الفجيرة, Al Fuǧaira) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ เป็นรัฐเดียวของประเทศที่มีชายฝั่งติดกับอ่าวโอมานและไม่ติดกับอ่าวเปอร์เซีย ฟุญัยเราะฮ์ปกครองด้วยระบอบราชาธิปไตย โดยมีเจ้าผู้ครองรัฐองค์ปัจจุบันคือเชคฮะมัด บิน  มุฮัมมัด อัชชัรกี
ฟุญัยเราะฮ์
รัฐอัจญ์มาน

อัจญ์มาน (Ajman; عجمان, ʿAǧmān) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 259 ตารางกิโลเมตร มีประชากรประมาณ 361,160 คน เป็นรัฐที่เล็กที่สุดในบรรดารัฐทั้งเจ็ด ปกครองโดยระบอบราชาธิปไตย โดยมีเจ้าผู้ครองนครองค์ปัจจุบันคือ เชคฮุมัยด์ บิน รอชิด อันนุอัยมี
อัจญ์มาน
สัตวบาล

สัตวบาล (Animal Husbandry) หรือ สัตวศาสตร์ (Animal Science) คือวิชาว่าด้วยการอภิบาลปศุสัตว์ จัดเป็นศาสตร์แขนงหนึ่งที่รวบรวมองค์ความรู้ในด้านการจัดการฟาร์ม, การโภชนาศาสตร์สัตว์ (animal Nutrotion), การปรับปรุงพันธุ์สัตว์ (animal Breeding), การพัฒนาเทคโนโลยีการผลิตสัตว์ (animal Technology), การแปรรูปผลิตภัณฑ์สัตว์ 
(Food processing) และการอนุรักษ์ดำรงไว้ของสายพันธุ์สัตว์ นับว่าเป็นศาสตร์ที่มีความสำคัญยิ่งในการผลิตสัตว์และเลี้ยงดูสัตว์ให้เจริญเติบโต แข็งแรง ปราศจากโรค และทำให้สัตว์สามารถแพร่ขยายพันธุ์ได้มากพอกับความต้องการบริโภค
สัตวบาลเป็นวิชาชีพที่ถือกำเนิดขึ้นพร้อมกับการสถาปนา มหาวิทยาลัยเกษตรศาสตร์ ในปี พ.ศ. 2486 โดย หลวงสุวรรณวาจกกสิกิจ ซึ่งการทำงานของ สัตวบาล จะยึดหลักวิชาการ ในสายวิชาชีพ 5 ประการคือ การจัดการฟาร์มดี, พันธุ์สัตว์ดี, อาหารดี, การสุขาภิบาลดี, การแปรรูปผลิตภัณฑ์สัตว์ดี
สัตวบาลของช้างจะเรียกว่า "คชบาล", ของม้าและลาจะเรียกว่า "อัศวบาล", ของแกะจะเรียกว่า "เมษบาล", ของเก้งและกวางจะเรียกว่า "มฤคบาล"
หมวดหมู่:ปศุสัตว์
แม่แบบ:เหตุการณ์ปัจจุบัน/2556 เมษายน 6

*พรรคประชาธิปัตย์จัดเวทีเดินหน้าผ่าความจริง หยุดล้างผิดคนโกง ขึ้นเป็นกรณีพิเศษ ในชื่อ "อุดมการณ์ไม่มีวันตาย" ณ สวนหลวงพระราม 8 เชิงสะพานพระราม 8 ฝั่งธนบุรี  (สนุกดอตคอม)
}
แม่แบบ:สถาบันอุดมศึกษาในจังหวัดนครราชสีมา

หมวดหมู่:กล่องนำทางสถานศึกษาไทย
นครราชสีมา
หมวดหมู่:แม่แบบจังหวัดนครราชสีมา
วูกัช ปิชต์แชก

วูกัช ปิชต์แชก (Łukasz Piszczek (ˈwukaʂ ˈpʲiʂt͡ʂɛk) (เกิด 3 มิถุนายน 1985) เป็นนักฟุตบอลชาวโปแลนด์ ซึ่งเล่นให้กับสโมสรกอตเชากอวิตแซ-ซดรุย ในตำแหน่งกองหลัง ก่อนหน้านี้เล่นในสโมสรกีฬาแฮร์ทาเบอร์ลิน ซาแกวมบีแยลูบิน และโบรุสซีอาดอร์ทมุนท์

**อ้างอิง**

**แหล่งข้อมูลอื่น**
 Łukasz Piszczek at football-lineups.com- Bundesliga profile date=2018-07-15 
หมวดหมู่:นักฟุตบอลชาวโปแลนด์
หมวดหมู่:กองกลางฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลโลก 2018
หมวดหมู่:บุคคลจากจังหวัดชล็อนสก์
หมวดหมู่:ไดฮัทสุ

หมวดหมู่:ตราสินค้ารถยนต์
หมวดหมู่:บริษัทรถยนต์
หมวดหมู่:บริษัทของญี่ปุ่น
หมวดหมู่:ธุรกิจยานยนต์
หมวดหมู่:หมวดหมู่ตั้งตามชื่อบริษัท
เดอะแวลลีย์

เดอะแวลลีย์ (The Valley) เป็นเมืองหลวงของแองกวิลลา ซึ่งเป็นดินแดนของสหราชอาณาจักร 2011 เมืองนี้มีประชากร 3,269 คน

**ประชากร**

**อ้างอิง**

**แหล่งข้อมูลอื่น**
  แผนที่เดอะแวลลีย์ date=2011-05-14 
หมวดหมู่:แองกวิลลา
หมวดหมู่:เมืองหลวงในเขตแคริบเบียน
หมวดหมู่:เมืองหลวงของดินแดนโพ้นทะเลของบริเตน
อิพิสโกพีแคนทูนเมนต์

อิพิสโกพีแคนทูนเมนต์ (Episkopi Cantonment; Φρουρά Επισκοπής, Episkopi Kantonu) เป็นเมืองหลวงของแอโครเทียรีและดิเคเลีย ซึ่งเป็นอาณานิคมโพ้นทะเลของสหราชอาณาจักร ตั้งอยู่ในเขตแอโครเทียรี นอกจากนี้อิพิสโกพีแคนทูนเมนต์ยังถูกใช้เป็นฐานทัพของกองกำลังสหราชอาณาจักรบนเกาะไซปรัสด้วย
เป็นเมืองหลักของแอโครเทียรีและดิเคเลีย ดินแดนโพ้นทะเลของบริเตนบนเกาะไซปรัส ซึ่งทำหน้าที่เป็นฐานทัพ ตั้งอยู่ทางตะวันตกเฉียงเหนือของเขตฐานอธิปไตยฝั่งตะวันตก (แอโครเทียรี) ซึ่งเป็นหนึ่งในสองพื้นที่ในดินแดนของตน แม้ว่าจะไม่ใช่ฐานทัพอังกฤษที่ใหญ่ที่สุดบนเกาะ แต่ก็เป็นที่ตั้งสำนักงานใหญ่ฝ่ายบริหารทั้งฝ่ายพลเรือนและฝ่ายทหารของฐานทัพอธิปไตย อิพิสโกพีในปัจจุบันอยู่ภายใต้เขตบัญชาการกองทัพอังกฤษไซปรัส

**ศัพทมูลวิทยา**
คำว่า 'Episkopi' ในชื่อดินแดนมาจากศัพท์ภาษากรีกว่า Επισκοπικός หมายถึง "พระราชาคณะ" เหตุที่ได้ชื่อนี้เนื่องจากบริเวณนี้ในอดีตทำหน้าที่เป็นที่ตั้งมุขยมณฑลบิชอปออร์ทอดอกซ์

**อ้างอิง**
หมวดหมู่:แอโครเทียรีและดิเคเลีย
หมวดหมู่:เมืองหลวงของดินแดนโพ้นทะเลของบริเตน
หมวดหมู่:เมืองหลวงในทวีปยุโรป
หมวดหมู่:เมืองหลวงในทวีปเอเชีย
ลัสปัลมัสเดกรันกานาเรีย

ลัสปัลมัสเดกรันกานาเรีย (Las Palmas de Gran Canaria) เป็นหนึ่งในสองเมืองหลักของกานาเรียสซึ่งมีฐานะเป็นแคว้นปกครองตนเองแห่งหนึ่งของประเทศสเปน อีกเมืองหนึ่งคือซานตากรุซเดเตเนริเฟ เป็นเมืองที่มีประชากรมากที่สุดในแคว้น และมีประชากรมากเป็นอันดับเก้าในสเปน ลัสปัลมัสเดกรันกานาเรียมีประชากรใน พ.ศ. 2563 อยู่ที่ 383,308 คน เมืองนี้มีเขตเมืองที่มีประชากรมากเป็นอันดับ 5 ของประเทศสเปนและเขตปริมณฑลที่มีประชากรมากเป็นอันดับ 9 หรือ 10 ของประเทศ (ขึ้นอยู่กับข้อมูล)

**ภูมิอากาศ**

**อ้างอิง**

**แหล่งข้อมูลอื่น**
 สภาเมือง
หมวดหมู่:เมืองในแคว้นกานาเรียส
ซานตากรุซเดเตเนริเฟ

ซานตากรุซเดเตเนริเฟ
ซานตากรุซเดเตเนริเฟ (Santa Cruz de Tenerife) เป็นหนึ่งในสองเมืองหลักของกานาเรียสซึ่งมีฐานะเป็นแคว้นปกครองตนเองแห่งหนึ่งของประเทศสเปน อีกเมืองหนึ่งคือลัสปัลมัสเดกรันกานาเรีย เมืองนี้มีประชากร 222,417 คน
หมวดหมู่:เมืองในแคว้นกานาเรียส
จอร์จทาวน์ (หมู่เกาะเคย์แมน)

จอร์จทาวน์ (George Town) เป็นเมืองหลวงและเมืองใหญ่สุดของหมู่เกาะเคย์แมน ซึ่งเป็นอาณานิคมโพ้นทะเลของสหราชอาณาจักร 2021 นครนี้มีประชากร 34,921 คน ทำให้เป็นเมืองใหญ่สุด (ตามประชากร) ของดินแดนโพ้นทะเลของบริเตนทั้งหมด

**ประชากร**
ภาพถ่ายทางอากาศของจอร์จทาวน์
ร้อยละ 49.6 ของประชากรบนหมู่เกาะเคย์แมนอาศัยอยู่ที่จอร์จทาวน์ มีบันทึกพลเมืองมาจากมากกว่า 100 ประเทศ โดยมีเพียงร้อยละ 26.1 ที่เกิดในหมู่เกาะเคย์แมน ส่วนประชากรส่วนใหญ่เป้นผู้อพยพที่ส่วนใหญ่มาจากจาเมกา ฟิลิปปินส์ สหราชอาณาจักร สหรัฐ แคนาดา ฮอนดูรัส และอินเดีย

**อ้างอิง**

**แหล่งข้อมูลอื่น**
 Photos of George Town
หมวดหมู่:หมู่เกาะเคย์แมน
หมวดหมู่:เมืองหลวงในเขตแคริบเบียน
หมวดหมู่:เมืองหลวงของดินแดนโพ้นทะเลของบริเตน
โคเบิร์นทาวน์

โคเบิร์นทาวน์ (Cockburn Town, n bərn) เป็นเมืองหลวงของหมู่เกาะเติกส์และหมู่เกาะเคคอส ซึ่งเป็นดินแดนโพ้นทะเลของสหราชอาณาจักร

**อ้างอิง**

**แหล่งข้อมูลอื่น**
Cockburn Town
หมวดหมู่:หมู่เกาะเติกส์และเคคอส
หมวดหมู่:เมืองหลวงในเขตแคริบเบียน
หมวดหมู่:เมืองหลวงของดินแดนโพ้นทะเลของบริเตน
ไซปัน

สถานที่ตั้งของไซปันบนหมู่เกาะนอร์เทิร์นมาเรียนา
ไซปัน (Saipan) เป็นเมืองหลวงของหมู่เกาะนอร์เทิร์นมาเรียนา ตั้งอยู่บนเกาะไซปัน มีประชากรประมาณ 48,220 คน
หมวดหมู่:หมู่เกาะนอร์เทิร์นมาเรียนา
ชาร์ลอตต์อะมาลี

ชาร์ลอตต์อะมาลี (ə หรือ iː เป็นเมืองหลวงของหมู่เกาะเวอร์จิน ซึ่งเป็นดินแดนของสหรัฐอเมริกา ตั้งอยู่ทางตะวันตกของหมู่เกาะ มีประชากร 18,481 คน
หมวดหมู่:หมู่เกาะเวอร์จินของสหรัฐ
ปงตาแดลกาดา

ปงตาแดลกาดา (Ponta Delgada) เป็นเมืองหลวงของอะโซร์ส ซึ่งเป็นเขตปกครองตนเองของประเทศโปรตุเกส มีประชากร 64,516 คน
หมวดหมู่:อะโซร์ส
หมวดหมู่:เมืองในประเทศโปรตุเกส
โอรันเยสตัด

โอรันเยสตัด (Oranjestad) เป็นเมืองหลวงของอารูบา ซึ่งเป็นดินแดนปกครองตนเองของเนเธอร์แลนด์ ใน ค.ศ. 2010 เมืองนี้มีประชากร 28,294 คน

**อ้างอิง**

**บรรณานุกรม**
 location=Leiden

**แหล่งข้อมูลอื่น**
Oranjestad
หมวดหมู่:อารูบา
หมวดหมู่:เมืองในประเทศเนเธอร์แลนด์
หมวดหมู่:เมืองหลวงในเขตแคริบเบียน
อาสนวิหารอาแฌ็ง

อาสนวิหารอาแฌ็ง (Cathédrale d'Agen) เรียกชื่อเต็มว่า อาสนวิหารนักบุญกาแพรแห่งอาแฌ็ง (Cathédrale Saint-Caprais d'Agen) เป็นอาสนวิหารโรมันคาทอลิกและที่ตั้งของมุขนายกประจำมุขมณฑลอาแฌ็ง ตั้งอยู่ที่เมืองอาแฌ็ง จังหวัดลอเตการอน แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญกาแพรแห่งอาแฌ็ง
อาสนวิหารอาแฌ็งได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862 รวมทั้งเป็นสถานที่สำคัญแห่งหนึ่งบนเส้นทางแห่งผู้แสวงบุญ (เส้นทางซานเตียโกเดกอมโปสเตลาในประเทศฝรั่งเศส) ซึ่งได้ขึ้นทะเบียนเป็นมรดกโลกโดยยูเนสโกในปี ค.ศ. 1998

**ประวัติ**
งานตกแต่งภายในบริเวณกลางโบสถ์และบริเวณพิธี
งานภาพถ่ายสีของหลุยส์ อาร์ตูร์ ดูว์โก ดูว์ โอรง เมื่อปี ค.ศ. 1877
อาสนวิหารแห่งอาแฌ็งในปัจจุบันนี้ได้สร้างขึ้นในสมัยคริสต์ศตวรรษที่ 12 เพื่อเป็นโบสถ์คอลลีเจียต (collegiate church) ของนักบวช (canons) ซึ่งอุทิศแด่นักบุญกาแพรแห่งอาแฌ็ง โดยอาสนวิหารนี้สร้างบนฐานของมหาวิหารเดิมซึ่งสร้างราวคริสต์ศตวรรษที่ 6 ภายหลังจากการถูกทำลายโดยเหล่าชาวนอร์มันเมื่อปี ค.ศ. 853
ต่อมาในเดือนธันวาคม ค.ศ. 1561 ได้ถูกทำลายลงอีกในช่วงสงครามศาสนา และหลังจากการปฏิวัติฝรั่งเศสเมื่อปี ค.ศ. 1789 อาสนวิหารได้กลายเป็นร้านขายอาหารสัตว์ ก่อนที่จะกลับมาเป็นโบสถ์อีกครั้งเมื่อปี ค.ศ. 1796 และได้รับการเสกขึ้นเป็นอาสนวิหารในปี ค.ศ. 1801 เพื่อเป็นที่ตั้งของมุขมณฑลอาแฌ็งแทนอาสนวิหารนักบุญสเทเฟนเดิมซึ่งถูกทำลายลงในช่วงการปฏิวัติฝรั่งเศส
อาสนวิหารแห่งนี้ได้เป็นหนึ่งในสถานที่แรกที่ได้รับการถ่ายภาพแบบสีในปี ค.ศ. 1877 โดยหลุยส์ อาร์ตูร์ ดูว์โก ดูว์ โอรง ช่างภาพชาวฝรั่งเศส

**ลักษณะทางสถาปัตยกรรม**
แผนผังของอาสนวิหารนี้เป็นแบบกางเขนลาติน เหมือนกับอาสนวิหารส่วนใหญ่ในฝรั่งเศสตอนใต้ บริเวณกลางโบสถ์สร้างประมาณคริสต์ศตวรรษที่ 13 
ส่วนประกอบหลักเด่น ๆ ที่สำคัญรวมถึง : มุขโค้งแบบโรมาเนสก์ซึ่งถูกขยายต่อด้วยบริเวณกลางโบสถ์ 1 ช่วงแบบแบบกอทิก และการแทนที่หอระฆังที่ทำด้วยไม้ เป็นหอระฆังแบบที่เห็นในปัจจุบันในปีค.ศ. 1835 ซึ่งมีลักษณะพิเศษคือ ประกอบด้วยแบบกอทิกของทั้ง 3 ช่วง (ช่วงต้น, แรยอน็อง และฟล็องบัวย็อง) โดยเรียงจากฐานขึ้นไปทีละชั้น ซึ่งสร้างในดำริของมุขนายกเลเวซู เดอ เวอแซ็ง
ภาพเขียนสีบริเวณฝาผนังและเพดานบอกเล่าเรื่องราวของการเข้ามาของคริสต์ศาสนาในภูมิภาค งานชิ้นเอกได้แก่งานภาพเขียนเกี่ยวกับผู้สังเวยเพื่อศาสนาคนแรกของอาแฌ็ง ภาพอื่น ๆ อาทิ ผู้นิพนธ์พระวรสารสี่ท่าน อัครทูต อับราฮัม โนอาห์ ยาโคบ เป็นต้น
จะสังเกตได้ว่าทางเดินกลางนั้นจะมีช่วงสั้นกว่าปกติ โดยเฉพาะเมื่อเทียบกับส่วนบริเวณพิธีแล้ว ซึ่งเป็นเหตุมาจากการเปลี่ยนแปลงทางการเมืองและปัจจัยทางเศรษฐกิจในแต่ละยุคสมัย ทำให้เป็นที่มาของแบบสำเร็จของอาสนวิหารแห่งนี้

**ระเบียงภาพ**

**อ้างอิง**

**แหล่งข้อมูลอื่น**
อาแฌ็ง
หมวดหมู่:สิ่งก่อสร้างในจังหวัดลอเตการอน
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:อนุสรณ์สถานทางประวัติศาสตร์แห่งฝรั่งเศส
หมวดหมู่:แหล่งมรดกโลกในประเทศฝรั่งเศส
เนบิวลาเอสกิโม

เนบิวลาเอสกิโม  (Eskimo Nebula) หรือรู้จักกันดีในชื่อ NGC 2392,เนบิวลาคลาวน์เฟช หรือ คาล์ดเวลล์ 39 เป็นเนบิวลาดาวเคราะห์ชนิดเปลือกสองชั้นสองขั้ว ค้นพบโดยนักดาราศาสตร์ วิลเลียม เฮอร์เชล ในปี 1787 มีรูปร่างคล้ายกับศีรษะของบุคคลที่ล้อมรอบด้วยหมวกคลุมศีรษะที่ทำติดกับเสื้อกันหนาวแบบเอสกิโม ตั้งอยู่ท่ามกลางแก๊สที่ประกอบด้วยชั้นนอกของดาวคล้ายดวงอาทิตย์ เส้นใยชั้นในที่มองเห็นได้เป็นสสารที่ถูกผลักด้วยอนุภาคจากดาวส่วนกลาง วงแก๊สชั้นนอกมีเส้นใยที่ยาวมากกว่าธรรมดา คือยาวระดับปีแสง เนบิวลา NGC 2392 อยู่ห่างจากโลกกว่า 2,870 ปีแสง และสามารถมองเห็นด้วยกล้องโทรทรรศน์ขนาดเล็กในกลุ่มดาวคนคู่

**อ้างอิง**

**แหล่งข้อมูลอื่น**
  APOD (2003-12-07) – NGC 2392: The Eskimo Nebula
*The Eskimo Nebula
หมวดหมู่:เนบิวลาดาวเคราะห์
หมวดหมู่:กลุ่มดาวคนคู่
หมวดหมู่:วัตถุท้องฟ้าของเอ็นจีซี
หมวดหมู่:วัตถุทางดาราศาสตร์ที่ค้นพบในปี พ.ศ. 2330
หมวดหมู่:วัตถุท้องฟ้าของคอลด์เวลล์
รัฐอาบูดาบี

อาบูดาบี (Abu Dhabi) หรือ อะบูเซาะบี (أبو ظبي, Abū Ẓabī) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 67,340 ตารางกิโลเมตร มีประชากรประมาณ 1,967,659 คน อาบูดาบีเป็นรัฐที่ใหญ่ที่สุดและเป็นที่ตั้งของเมืองหลวงของประเทศคือกรุงอาบูดาบี ปกครองโดยระบอบราชาธิปไตย โดยมีเจ้าผู้ครองนครองค์ปัจจุบันคือ โมฮัมเหม็ด บิน ซายิด อัลนะฮ์ยาน ซึ่งเป็นประธานาธิบดีสหรัฐอาหรับเอมิเรตส์

**อ้างอิง**
อาบูดาบี
แม่น้ำกาตาตุมโบ

แม่น้ำกาตาตุมโบ (Río Catatumbo) เป็นแม่น้ำในทวีปอเมริกาใต้ ต้นน้ำอยู่ทางตอนเหนือของประเทศโคลอมเบีย ไหลไปทางตะวันออกเฉียงเหนือ ข้ามเขตแดนประเทศเวเนซุเอลา แล้วไหลลงทะเลสาบมาราไกโบ แม่น้ำมีความยาว 210 ไมล์ (338 กม.)
หมวดหมู่:แม่น้ำในประเทศโคลอมเบีย
หมวดหมู่:แม่น้ำในประเทศเวเนซุเอลา
หมวดหมู่:แม่น้ำนานาชาติในทวีปอเมริกาใต้
คุนตูร์

คุนตูร์ (గుంటూరు, Guntur) เป็นเมืองในรัฐอานธรประเทศ ประเทศอินเดีย ตั้งอยู่ทางทิศเหนือและตะวันตกของอ่าวเบงกอลประมาณ 40 ไมล์ (64 กม.) และอยู่ทางทิศใต้ของเมืองหลวงของประเทศ กรุงนิวเดลี ราว 1,000 ไมล์ (1,600 กม.)  และอยู่ทางทิศตะวันออกเฉียงใต้ของเมืองหลวงของรัฐ ไฮเดอราบาด 266 กม. (165 ไมล์) 
เมืองเป็นศูนย์กลางการเรียนรู้ ศูนย์กลางการค้า อุตสาหกรรมและการเกษตร มีสินค้าส่งออก เช่น พริก ฝ้าย ยาสูบ

**อ้างอิง**
หมวดหมู่:เมืองในรัฐอานธรประเทศ
บะมอ

บะมอ (ဗန်းမော်) เป็นเมืองในรัฐกะชีน ประเทศพม่า ตั้งอยู่ทางตอนเหนือของประเทศ บนฝั่งแม่น้ำอิรวดีตอนบน ห่างจากเมืองมยิจีนาไปทางทิศใต้ 186 กิโลเมตร และห่างจากเขตแดนประเทศจีน (มณฑลยูนนาน) ราว 65 กิโลเมตร ประชากรประกอบด้วยชาวจีน ไทใหญ่ รวมถึงชาวกะชีน ที่อาศัยอยู่บริเวณหุบเขาและในเมือง เป็นเมืองต้นทางการเดินเรือในแม่น้ำอิรวดีติดต่อกับย่างกุ้งและอยู่บนเส้นทางถนนที่เชื่อมระหว่างภาคเหนือของพม่ากับมณฑลยูนนานของจีน
"บะมอ" มีที่มาจากคำว่า "ม่านหม่อ" (မၢၼ်ႈမေႃႇ) ในภาษาไทใหญ่ ตรงกับคำว่า "บ้านหม้อ" ในภาษาไทย ซึ่งมีความหมายว่า "หมู่บ้านของช่างปั้นหม้อ"

**อ้างอิง**
หมวดหมู่:เมืองในรัฐกะชีน
วัดเขาพระอังคาร

วัดเขาพระอังคาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจริญสุข อำเภอเฉลิมพระเกียรติ จังหวัดบุรีรัมย์  ที่ตั้งวัดตั้งอยู่บนยอดเขาพระอังคารซึ่งเป็นภูเขาไฟที่ดับสนิทแล้ว มีความสูงจากระดับน้ำทะเล 320 เมตร
ก่อนที่จะมีการสร้างวัดเขาพระอังคาร มีหลักฐานว่าที่นี่เคยเป็นพุทธสถานมาแต่โบราณ โดยได้พบโบราณวัตถุคือใบเสมาหินบะซอลต์เนื้อละเอียดสมัยทวารวดี ใบเสมาเหล่านี้มีภาพสลักรูปบุคคล สถูป ดอกบัว และธรรมจักร สันนิษฐานว่าสร้างขึ้นในราวพุทธศตวรรษที่ 13-14 ส่วนในประวัติลายแทงธาตุพนมกล่าวว่าเมื่อ พ.ศ. 8 มีการนำพระอังคารธาตุ (เถ้ากระดูก) ของพระพุทธเจ้ามาประดิษฐานที่เขาลูกนี้ จนเมื่อ พ.ศ. 2520 พระอาจารย์ปัญญา วุฒิโธ จึงได้มาสร้างวัดบนยอดเขา และนำพระอังคารธาตุขึ้นบรรจุในสถูปบนยอดของอุโบสถที่สร้างขึ้นโดยนำศิลปะสมัยต่าง ๆ มาผสมผสานกันภายในบริเวณวัด ตั้งเป็นวัดเมื่อวันที่ 26 พฤษภาคม พ.ศ. 2529 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2529
พระปรางค์มียอดเจดีย์ 3 องค์บนฐานเดียวกัน มีพระพุทธรูปประดิษฐานอยู่ตามมุมและซุ้มทิศต่าง ๆ ภายในอุโบสถมีภาพจิตรกรรมฝาผนังเรื่องราวพุทธชาดกที่มีตัวอักษรบรรยายเรื่องราวเป็นภาษาอังกฤษ บริเวณรอบอุโบสถมีพระพุทธรูปปางมารวิชัยจำนวน 108 องค์ ตั้งเรียงรายล้อมรอบอุโบสถไว้ มีใบเสมาหินทรายและธรรมจักรสมัยทวารวดี 8 คู่ ตั้งไว้รอบโบสถ์ ในวิหารหลังหนึ่งด้านข้างอุโบสถประดิษฐานพระคันธารราษฎร์และรอยพระพุทธบาทจำลอง ลานสนามกลางแจ้งหน้าวัดมีพระพุทธรูปปางไสยาสน์ (พระพุทธรูปนอน) ขนาดใหญ่

**อ้างอิง**
เขาพระอังคาร
หมวดหมู่:โบราณสถานในจังหวัดบุรีรัมย์
ปราสาทหนองหงส์

ปราสาทหนองหงส์
ปราสาทหนองหงส์ เป็นเทวสถานที่สร้างขึ้นตามคติของศาสนาฮินดูในรูปแบบศิลปะขอมแบบบาปวนตอนปลาย (พ.ศ. 1550–1630) ต่อนครวัดตอนต้น (พ.ศ. 1650–1725) ตั้งอยู่บนพื้นราบในพื้นที่หมู่ 9 ตำบลโนนดินแดง อำเภอโนนดินแดง จังหวัดบุรีรัมย์ ลักษณะเป็นปราสาทก่ออิฐตั้งเรียงกันสามหลังบนฐานไพที ปราสาททั้งสามหันหน้าไปทางทิศตะวันออก ด้านหน้าปราสาทองค์ทิศใต้มีอาคารบรรณาลัยตั้งอยู่ 
ปัจจุบันได้รับการบูรณะแล้ว พบว่ามีการก่อสร้าง 2 สมัย สมัยแรก คือ กลุ่มปราสาท 3 หลัง สร้างขึ้นในสมัยบาปวนและสมัยที่ 2 มีการก่อสร้างเพิ่มเติมในส่วนของมณฑป บรรณาลัย ซุ้มประตู และกำแพงแก้ว ในสมัยนครวัด 

**อ้างอิง**
หนองหงส์
หนองหงส์
หมวดหมู่:อำเภอโนนดินแดง
สตาร์การ์ต

สตาร์การ์ต (Stargard, ; 1945: Starogród, 1950–2016: Stargard Szczeciński; Stargard in Pommern หรือ Stargard an der Ihna; Stôrgard) เป็นเมืองทางตะวันตกเฉียงเหนือของประเทศโปแลนด์ ใน ค.ศ. 2021 มีประชากร 67,430 คน ตั้งอยู่ริมฝั่งแม่น้ำอีนา (Ina) เมืองได้รับการกล่าวถึงครั้งแรกราวปี ค.ศ. 1140 เมืองตกเป็นของโปแลนด์ตามข้อตกลงพ็อทซ์ดัม ค.ศ. 1945

**ประชากร**

**ความสัมพันธ์นานาชาติ**

**เมืองพี่น้อง**
สตาร์การ์ตเป็นเมืองพี่น้องกับเมืองดังนี้:

**อ้างอิง**

**แหล่งข้อมูลอื่น**
หมวดหมู่:เมืองในจังหวัดปอมอแชซาคอดแญ
เนบิวลาตาแมว

เนบิวลาตาแมว (Cat's Eye Nebula) หรือรู้จักกันดีในชื่อ NGC 6543 หรือ Caldwell 6 เป็นเนบิวลาดาวเคราะห์ที่ตั้งอยู่ในกลุ่มดาวมังกร การก่อตัวของมันเป็นหนึ่งในเนบิวลาที่ซับซ้อนมากที่สุดที่รู้จักกัน ค้นพบโดย วิลเลียม เฮอร์เชล ในวันที่ 15 กุมภาพันธ์ ค.ศ. 1786 และเป็นเนบิวลาดาวเคราะห์แรกที่มีคลื่นความถี่ถูกตรวจสอบโดย นักดาราศาสตร์สมัครเล่นชาวอังกฤษ วิลเลียม ฮักกินส์ ในปี 1786 ผลของการสำรวจหลังจากแสดงให้เห็นเป็นครั้งแรก ซึ่งเนบิวลาดาวเคราะห์ประกอบด้วยก๊าซร้อน แต่ไม่ใช้ดาวฤกษ์ ขณะนี้เนบิวลาถูกตั้งข้อสังเกตผ่านสเปกตรัมแม่เหล็กไฟฟ้าในรูปแบบเต็ม จากอินฟราเรดไกลจนถึงรังสีเอกซ์
ปัจจุบันการศึกษาเผยให้เห็นปริศนาหลาย ๆ อย่าง ความยุ่งยากของโครงสร้างอาจจะเกิดขึ้นในส่วนหนึ่งโดยวัสดุพุ่งออกมาจากดาวส่วนกลางแบบไบนารี แต่เป็นยังไม่มีหลักฐานโดยตรงที่ดาวกลางมีสหายอยู่ นอกจากนี้การตรวจวัดอนุภาคสารเคมีเผยให้เห็นความคลาดเคลื่อนขนาดใหญ่ระหว่างการตรวจวัดทำโดยทั้งสองวิธีการต่าง ๆ สาเหตุซึ่งมีความไม่แน่นอน กล้องโทรทรรศน์ฮับเบิลสังเกตการณ์เห็นหมายเลขของวงสลัวรอบดวงตา กลไกที่แน่นอนของการปลดปล่อยก้อนเหล่านั้น แต่ก็ไม่มีความชัดเจน

**อ้างอิง**

**แหล่งข้อมูลอื่น**
  Cat's Eye Nebula Release at ESA/Hubble date=2009-03-11 -  Cat's Eye Nebula images at ESA/Hubble date=2008-09-15 -  Chandra X-Ray Observatory Photo Album: NGC 6543- Astronomy Picture of the Day
**  The Cat's Eye Nebula October 31, 1999
**  Halo of the Cat's Eye 2010 May 9-  Hubble Probes the Complex History of a Dying Star—HubbleSite article about the Cat's Eye Nebula.-  NGC6543 The Cats Eye Nebula-  Hubble's Color Toolbox: Cat's Eye Nebula—article showing image composite process used to produce an image of the nebula- Cat's Eye Nebula
หมวดหมู่:กลุ่มดาวมังกร
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของคอลด์เวลล์
หมวดหมู่:เนบิวลาดาวเคราะห์
เมอส์

เมอส์ (Moers ˈmœʁs; รูปแบบเก่า: Mörs; archaic Dutch: Murse, Murs or Meurs) เป็นเมืองในประเทศเยอรมนี ในรัฐนอร์ทไรน์-เว็สท์ฟาเลิน บนฝั่งแม่น้ำไรน์ เคยตกเป็นส่วนหนึ่งของปรัสเซียในตอนต้นคริสต์ศตวรรษที่ 18

**อ้างอิง**
หมวดหมู่:รัฐนอร์ทไรน์-เว็สท์ฟาเลิน
หมวดหมู่:เมืองในประเทศเยอรมนี
เนบิวลาอเมริกาเหนือ

เนบิวลาอเมริกาเหนือ (North America Nebula) หรือรู้จักกันดีในชื่อ NGC 7000 หรือ คอลด์เวลล์ 20 เป็นเนบิวลาแผ่รังสีที่ตั้งอยู่ในกลุ่มดาวหงส์ ใกล้กับดาวเดเนบ ซึ่งเป็นดาวฤกษ์ยักษ์สีน้ำเงินที่สว่างที่สุด รูปร่างที่โดดเด่นของเนบิวลาคล้ายกับทวีปอเมริกาเหนือ พร้อมด้วยความสำเร็จในอ่าวเม็กซิโก บางครั้งมันถูกเรียกว่า "เนบิวลาอเมริกาเหนือ"

**อ้างอิง**

**แหล่งข้อมูลอื่น**
 The North America Nebula (NGC 7000) at the astro-photography site of Mr. T. Yoshida.- NASA APOD: The North America and Pelican Nebulae (June 30, 2009)- NASA APOD: The North America Nebula (May 1, 2000)- NASA APOD: The North America Nebula (June 6, 1996)- NGC7000 - starpointing.com – Central part of the North America Nebula: The Great Wall
หมวดหมู่:กลุ่มดาวหงส์
หมวดหมู่:บริเวณเอช 2
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของคอลด์เวลล์
หมวดหมู่:วัตถุท้องฟ้าของชาร์ปเลส
เอ็นจีซี 5189

เอ็นจีซี 5189 (NGC 5189) หรือรู้จักกันดีในชื่อ กัม 47, ไอซี 4274 หรือชื่อเล่น เนบิวลาดาวเคราะห์เกลียว เป็นเนบิวลาดาวเคราะห์ที่ตั้งอยู่ในกลุ่มดาวแมลงวัน ค้นพบโดย เจมส์ ดันลอพ ในวันที่ 1 กรกฎาคม 1826 ที่เป็นหมวดหมู่ Δ252 เป็นเวลาหลายปีที่เข้ามาในทศวรรษที่ 1960 มันคิดว่าเป็นเนบิวลาแผ่รังสีที่สว่างสดใส

**อ้างอิง**

**แหล่งข้อมูลอื่น**
 APOD 1995- Astronomy Picture of the Day - December 19, 2012- A Cosmic Holiday Ornament, Hubble-Style
หมวดหมู่:กลุ่มดาวแมลงวัน
หมวดหมู่:วัตถุท้องฟ้าของเอ็นจีซี
หมวดหมู่:เนบิวลาดาวเคราะห์
ไฮเปอร์โนวา

ไฟล์:SN 1998bw.jpg|thumb|250x250px|ภาพของตัวอย่างไฮเปอร์โนวา SN 1998bw ที่เกิดในดาราจักร ESO 184-G82 ที่เป็นการระเบิดซูเปอร์โนวาประเภท 1c แบบหายากซึ่งมันยังมีความเกี่ยวของกับ GRB 980425 โดยการปะทุแสงวาบของรังสีแกมมาที่มาก่อนการระเบิดหนึ่งวัน. (ถ่ายโดย ESO)
ไฮเปอร์โนวา (Hypernova) เป็นซูเปอร์โนวาชนิดหนึ่งที่ปล่อยพลังงานสูงกว่ามาตรฐานของซูเปอร์โนวาทั่วไป การระเบิดดังกล่าวเชื่อว่าอาจจะมีความเกี่ยวข้องการปะทุแสงวาบของรังสีแกมมาที่ระยะการปะทุค่อนข้างยาว

**ดูเพิ่ม**
ดาววอลฟ์–ราเยต
*แสงวาบของรังสีแกมมา
*หลุมดำ
*SN 1998bw

**อ้างอิง**
หมวดหมู่:ปรากฏการณ์ของดาวฤกษ์
หมวดหมู่:ดาวยักษ์ใหญ่ยิ่ง
หมวดหมู่:ปรากฏการณ์ทางดาราศาสตร์
หมวดหมู่:มหานวดารา
หมวดหมู่:วิวัฒนาการของดาวฤกษ์
หมวดหมู่:ประเภทของดาวฤกษ์
ดาวยักษ์ใหญ่เหลือง

ไฟล์:Wezen.jpg|thumb|250px|เดลต้า สุนัขใหญ่ ดาวยักษ์ใหญ่เหลืองที่สว่าง (F8Ia)
ดาวยักษ์ใหญ่เหลือง (Yellow supergiant) เป็นดาวยักษ์ใหญ่ของชนิดสเปกตรัม F หรือ G ดาวฤกษ์เหล่านี้มีมวลเริ่มต้นระหว่างประมาณ 10 และ 40 เท่าของดวงอาทิตย์ แม้จะมีบางดาวยักษ์ใหญ่เหลืองจะมีการสูญเสียมากกว่าครึ่งหนึ่งนั้น ดาวฤกษ์มวลที่สูงขึ้นไม่ได้ขยายเกินดาวยักษ์ใหญ่น้ำเงิน
ดาวยักษ์ใหญ่เหลือง ส่วนใหญ่จะระบายความร้อนและขยายตัวอย่างรวดเร็วไปสู่ดาวยักษ์ใหญ่แดงหลังจากแถบลำดับหลัก ที่ใช้เวลาเพียงไม่กี่พันปีในระยะที่และอื่น ๆ มีมากน้อยกว่าดาวยักษ์ใหญ่แดง ดาวยักษ์ใหญ่เหลืองมีการเผาไหม้ไฮโดรเจนในเปลือกหลังจากที่ไฮโดรเจนหมดในแกนกลางของพวกนั้น แกนฮีเลียมเผาไหม้ขึ้นได้อย่างราบรื่นในบางจุดในระหว่างการวิวัฒนาการเป็นดาวยักษ์ใหญ่แดง แต่รูปแบบแตกต่างกันไปที่ว่านี้เกิดขึ้นในระยะดาวยักษ์ใหญ่เหลืองหรือตามดาวได้กลายเป็นดาวยักษ์ใหญ่แดง              ===ดาวยักษ์ใหญ่เหลือง=== ดาวยักษ์ใหญ่เหลือง เป็นดาวยักษ์ อย่างดาววีเซ้น((Delta Canis Majoris) มีขนาด เป็น 390 เท่า ของดวงอาทิตย์ ดาววีเซ้นจะมีสเปกตรัม F8la ดาวอาร์เนบ(Alpha Leporis)จะเป็นดาวยักษ์ใหญ่เหลืองขนาดพอกับดาวไรเจล

**อ้างอิง**
หมวดหมู่:ประเภทของดาวฤกษ์
ซุลฏอน บิน มุฮัมมัด อัลกอซิมี

ซุลฏอน บิน มุฮัมมัด อัลกอซิมี (سلطان بن محمد القاسمي) ทรงเป็นเจ้าผู้ครองรัฐชาร์จาห์ สหรัฐอาหรับเอมิเรตส์ องค์ปัจจุบัน และทรงเป็นสมาชิกสภาสูงสุดของสหรัฐอาหรับเอมิเรตส์ด้วย ประสูติเมื่อ 6 กรกฎาคม พ.ศ. 2482 พระองค์เป็นพระราชโอรสของมุฮัมมัด บิน ซักร์ บิน คอลิด อัลกอซิมี และมัรยัม บินต์ ฆอนิม บิน ซะลีม อัชชัมซี พระองค์ขึ้นครองราชย์เมื่อ พ.ศ. 2515 ต่อจากอะซีซ บิน มุฮัมมัด อัลกอซิมี พระเชษฐา
หมวดหมู่:บุคคลที่เกิดในปี พ.ศ. 2482
หมวดหมู่:บุคคลที่ยังมีชีวิตอยู่
หมวดหมู่:ศิษย์เก่ามหาวิทยาลัยไคโร
หมวดหมู่:บุคคลจากมหาวิทยาลัยเอ็กซิเตอร์
หมวดหมู่:ผู้เขียนอัตชีวประวัติชาวสหรัฐอาหรับเอมิเรตส์
หมวดหมู่:เจ้าผู้ครองรัฐชัรญะฮ์
หมวดหมู่:พระมหากษัตริย์ที่ทรงครองราชย์ในปัจจุบัน
อาสนวิหารดักซ์

อาสนวิหารดักซ์ (Cathédrale de Dax) เรียกชื่อเต็มว่า อาสนวิหารแม่พระแห่งดักซ์ (Cathédrale Notre-Dame de Dax) เป็นอาสนวิหารโรมันคาทอลิก เป็นที่ตั้งของมุขนายกประจำมุขมณฑลแอร์และดักซ์ ตั้งอยู่ที่เมืองดักซ์ จังหวัดล็องด์ ในแคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี 
ในอดีตเคยเป็นที่ตั้งของอดีตมุขมณฑลดักซ์ แต่ได้ถูกยุบลงภายหลังการปฏิวัติฝรั่งเศส ซึ่งรวมถึงอดีตมุขมณฑลแอร์ซึ่งประสบชะตากรรมเดียวกันด้วย โดยทั้งสองได้ถูกยุบผนวกกับมุขมณฑลบายอนตามความตกลง ค.ศ. 1801 และต่อมาในปี ค.ศ. 1817 ได้มีการแยกออกมาอีกครั้งหนึ่งโดยรวมเป็นหนึ่งมุขมณฑล มีชื่อเรียกว่า มุขมณฑลแอร์และดักซ์ โดยมีที่ตั้งของมุขนายกที่อาสนวิหารแอร์ ต่อมาในปี ค.ศ. 1833 ได้มีการย้ายที่ตั้งของมุขนายกมาอยู่ที่อาสนวิหารแห่งดักซ์ อนึ่ง อาสนวิหารแอร์ยังคงเป็นอาสนวิหารร่วม (co-cathedral)
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1884 ในบริเวณซุ้มประตูอัครทูต (Portail des Apôtres) และอาคารส่วนที่เหลือ ค.ศ. 1946 

**ประวัติ**
ในปลายคริสต์ศตวรรษที่ 13 อันเป็นยุคเจริญรุ่งเรืองของเมือง มุขนายกในขณะนั้นจึงได้มีโครงการสร้างสิ่งปลูกสร้างทางศาสนามากมาย รวมถึงอาสนวิหารใหม่ที่สร้างบนที่ของโบสถ์แบบโรมาเนสก์แต่เดิม ด้วยอาสนวิหารในแบบสถาปัตยกรรมกอทิกอย่างสวยงาม ซึ่งได้ถล่มลงในปี ค.ศ. 1646 เหลือเพียงแต่ซุ้มประตูอัครทูตซึ่งหลงเหลือเพื่อแสดงถึงความยิ่งใหญ่ในอดีต โดยซุ้มประตูนี้ตั้งอยู่ในบริเวณแขนกางเขนฝั่งทิศเหนือ ซึ่งได้ขึ้นทะเบียนเมื่อปี ค.ศ. 1884

**ลักษณะทางสถาปัตยกรรม**
ด้วยซุ้มประตูทางเข้าโบราณที่มีความสูงถึง 12 เมตร กว้าง 8 เมตร ประกอบไปด้วยงานแกะสลักหินที่สลักเสลาอย่างสวยงาม และจัดว่าหายากแห่งหนึ่งทางตอนใต้ของประเทศฝรั่งเศส ซึ่งก็ได้ขึ้นทะเบียนเป็นโบราณสถานไปแล้วนั้น อาสนวิหารที่เห็นในปัจจุบันสร้างเมื่อปลายคริสต์ศตวรรษที่ 17 ในแบบสถาปัตยกรรมคลาสสิก ภายในแบ่งเป็นสามระดับชั้น (ซุ้มทางเดินโค้ง ระเบียงแนบชั้นบน และหน้าต่างบานใหญ่ชั้นบนสุด) งานหัวเสาทั้งหมดเป็นเสาแบบไอออนิก ซึ่งสวยงามเทียบได้กับโบสถ์นักบุญเปาโลแห่งปารีส และโบสถ์นักบุญหลุยส์แห่งเลแซ็งวาลีด  
ฝั่งทางเข้าหลัก และทางเข้าทิศใต้ประกอบด้วยหน้าบันขนาดใหญ่โตและดูขึงขัง ในทางกลับกัน ทางทิศเหนือซึ่งเปิดไปสู่จัตุรัสด้านหน้านั้น มีความละเอียดอ่อนปนความกระด้างบ้าง บริเวณทางเข้าหลักของอาสนวิหารซึ่งกินเวลาการก่อสร้างนานที่สุด สร้างตามแบบของโปล กาลัว สถาปนิกชาวปารีส แล้วเสร็จเมื่อค.ศ. 1894 ตัวอาคารหลักของอาสนวิหารนี้ได้ถูกขึ้นทะเบียนต่อมาในปี ค.ศ. 1946
หอหลังคาโดมบริเวณจุดตัดกลางโบสถ์นั้นตกแต่งด้วยงานภาพจิตรกรรม บริเวณร้องเพลงสวด มีงานไม้สลักเป็นที่นั่งสวด (สมัยคริสต์ศตวรรษที่ 16) ซึ่งบูรณะได้จากอาสนวิหารเดิม แท่นบูชาและแท่นบูชาแม่พระทำจากหินอ่อนย้อมสี (สมัยกลางคริสต์ศตวรรษที่ 18) เป็นงานของพี่น้องตระกูลมัซเซตตีซึ่งเป็นช่างชาวสวิสที่อาศัยอยู่ที่อาวีญง ฐานประดับออร์แกนเป็นงานสมัยคริสต์ศตวรรษที่ 17 ตอนปลาย โดยโกลาร์ ช่างทำตู้ (ebonist) ประจำท้องถิ่น ซึ่งภายหลังจากการบูรณะครั้งใหญ่นั้นได้ถือว่าเป็นหนึ่งในงานประดับออร์แกนที่สวยที่สุดแห่งหนึ่งในประเทศฝรั่งเศส

**ระเบียงภาพ**

**อ้างอิง**
ดักซ์
หมวดหมู่:สิ่งก่อสร้างในจังหวัดล็องด์
หมวดหมู่:คริสต์ศาสนสถานแบบคลาสสิก
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:อนุสรณ์สถานทางประวัติศาสตร์แห่งฝรั่งเศส
หมวดหมู่:แหล่งมรดกโลกในประเทศฝรั่งเศส
แอโฟรแจ็ก

นิค ฟาน เดอ วัลล์ (Nick van de Wall) หรือรู้จักในชื่อ แอโฟรแจ็ก (Afrojack) เกิดวันที่ 9 กันยายน ค.ศ. 1987 เป็นโปรดิวเซอร์เพลงและดีเจชาวดัตช์ เขาเกิดและโตที่เมืองสไปเคนิสเซอ ในเนเธอร์แลนด์ เช่นเดียวกับวาโต กอนซาเลซ และซีด ฟาน รีล เขาติดอยู่อันดับ 7 ของนิตยสารดีเจแม็กในหัวข้อ 100 สุดยอดดีเจในปี 2011. ต่อมาในการจัดอันดับหัวข้อเดียวกันในปี 2012 เขาติดอยู่อันดับ 9 ของนิตยสารดีเจแม็กเช่นกัน
ผลงานเพลงของเขาได้แก่เพลง "Take Over Control" ที่ได้นักร้องชาวดัตช์ เอวา ไซมอนส์ มาร้อง ติดชาร์ตกว่า 10 ประเทศ แอโฟรแจ็กมีซิงเกิลฮิตที่ทำงานร่วมกับพิตบูล ในเพลง "Give Me Everything" ได้นี-โยและเนเยอร์มาร่วมร้อง เขายังทำงานเพลง "Run the World (Girls)" ของบียอนเซ่

**Albums**
EPs- Lost & Found (2010)- Lost & Found 2 (2011)- It's a Matter Of... (2013)
Albums- Forget The World (2014)

**อ้างอิง**
หมวดหมู่:ผู้ที่ได้รับรางวัลแกรมมี
หมวดหมู่:ดีเจดัตช์
หมวดหมู่:นักดนตรีโพรเกรสซิฟเฮาส์
หมวดหมู่:นักดนตรีอิเล็กทรอเฮาส์
ฮะมัด บิน มุฮัมมัด อัชชัรกี

ฮะมัด บิน มุฮัมมัด อัชชัรกี ทรงเป็นเจ้าผู้ครองรัฐฟูไจราห์ สหรัฐอาหรับเอมิเรตส์ องค์ปัจจุบัน ประสูติเมื่อวันที่ 25 กันยายน พ.ศ. 2491 พระองค์เป็นพระราชโอรสของมุฮัมมัด บิน ฮะมัด อัชชัรกี พระองค์ขึ้นครองราชย์เมื่อ18 กันยายน พ.ศ. 2517 ต่อจากพระราชบิดา
ฮะมัด บิน มุฮัมมัด อัชชัรกี ทรงเสกสมรสกับฟาฏิมะฮ์ บินต์ ษานี อัลมักตูม มีพระโอรสและพระธิดาด้วยกัน 6 พระองค์
หมวดหมู่:บุคคลที่เกิดในปี พ.ศ. 2492
หมวดหมู่:บุคคลที่ยังมีชีวิตอยู่
หมวดหมู่:เจ้าผู้ครองรัฐฟุญัยเราะฮ์
หมวดหมู่:พระมหากษัตริย์ที่ทรงครองราชย์ในปัจจุบัน
ฮุมัยด์ บิน รอชิด อันนุอัยมี

ฮุมัยด์ บิน รอชิด อันนุอัยมี (حميد بن راشد النعيمي) ทรงเป็นเจ้าผู้ครองรัฐอัจมาน สหรัฐอาหรับเอมิเรตส์ องค์ปัจจุบัน และทรงเป็นสมาชิกสภาสูงสุดแห่งสหรัฐอาหรับเอมิเรตส์ ประสูติเมื่อปี พ.ศ. 2474 เสด็จขึ้นครองราชย์เมื่อ 6 กันยายน พ.ศ. 2524
หมวดหมู่:เจ้าผู้ครองรัฐอัจญ์มาน
หมวดหมู่:พระมหากษัตริย์ที่ทรงครองราชย์ในปัจจุบัน